Sportchilarga sport unvonlari va sport razryadlarini berish boʻyicha davlat xizmatlarini koʻrsatishning maʼmuriy reglamentini tasdiqlash toʻgʻrisida
(resolution, 2025-03-03)

Oʻzbekiston Respublikasi Prezidentining “2022 — 2026-yillarga moʻljallangan Yangi Oʻzbekistonning taraqqiyot strategiyasini “Insonga eʼtibor va sifatli taʼlim yili”da amalga oshirishga oid davlat dasturi toʻgʻrisida” 2023-yil 28-fevraldagi PF-27-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2023-yil 28-fevraldagi PF-27-son Farmoni bilan tasdiqlangan 2022 — 2026-yillarga moʻljallangan Yangi Oʻzbekistonning taraqqiyot strategiyasini “Insonga eʼtibor va sifatli taʼlim yili”da amalga oshirishga oid davlat dasturining 16-bandida sport turlari boʻyicha sport unvonlari va sport razryadlarini berish boʻyicha davlat xizmatlarini Yagona interaktiv davlat xizmatlari portali hamda Davlat xizmatlari markazi orqali koʻrsatishni yoʻlga qoʻyish belgilanganligi maʼlumot uchun qabul qilinsin. 2. Quyidagilarni nazarda tutuvchi Sportchilarga sport unvonlari va sport razryadlarini berish boʻyicha davlat xizmatlarini koʻrsatishning maʼmuriy reglamenti ilovaga muvofiq tasdiqlansin: sportchilarning sport turlari boʻyicha sport unvonlari va sport razryadlarini olish uchun murojaat qilish tartibi; sport unvonlari va sport razryadlarini olish uchun ariza hamda hujjatlarni yuborish, koʻrib chiqish va guvohnomani berish tartibi; sport unvonlari va sport razryadlarining amal qilish muddatini belgilash hamda qayta rasmiylashtirish. 3. Belgilansinki, ushbu qaror bilan tasdiqlangan maʼmuriy reglamentga muvofiq koʻrsatiladigan davlat xizmatidan foydalanish uchun jismoniy shaxslar faqat davlat xizmatlari markazlari yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali murojaat qiladilar. 4. Oʻzbekiston Respublikasi Yoshlar siyosati va sport vazirligi Adliya vazirligi bilan birgalikda bir oy muddatda davlat xizmatlari markazlarining xodimlari ishtirokida ushbu qaror bilan tasdiqlangan maʼmuriy reglamentni amalda qoʻllashning samaradorligi va natijadorligini oshirishga yoʻnaltirilgan oʻquv seminarlari tashkil etilishi va oʻtkazilishini taʼminlasin. 5. Oʻzbekiston Respublikasi Yoshlar siyosati va sport vazirligi Raqamli texnologiyalar vazirligi hamda Adliya vazirligi bilan birgalikda 2024-yil 1-yanvarga qadar: sportchilarga sport unvonlari va sport razryadlarini berish boʻyicha davlat xizmatlari YIDXP orqali koʻrsatilishini taʼminlasin; sportchilarga sport unvonlari va sport razryadlarini berish boʻyicha davlat xizmatlaridan foydalanish uchun davlat xizmatlari markazlari yoki YIDXP orqali ariza berish hamda 16 yoshga toʻlmagan ariza beruvchilar uchun YIDXP orqali ularning ota-onasi yoki qonuniy vakili tomonidan ariza berish imkoniyatini yaratsin; YIDXPda davlat xizmatlari koʻrsatilishining har bir bosqichida murojaatlarning koʻrib chiqilishini kuzatib borish tartibini joriy etsin; “ERP sport” yagona elektron boshqaruv tizimini YIDXPga integratsiya qilish choralarini koʻrsin. 6. Oʻzbekiston Respublikasi Adliya vazirligi: davlat organlari va boshqa tashkilotlar tomonidan davlat xizmatlari koʻrsatilishining belgilangan tartibi bajarilishi yuzasidan ularning faoliyati boʻyicha, shu jumladan, YIDXP orqali doimiy nazorat oʻrnatsin; ushbu qaror bilan tasdiqlangan maʼmuriy reglament talablarini buzganlik uchun davlat organlari va boshqa tashkilotlar mansabdor shaxslariga nisbatan belgilangan tartibda maʼmuriy jazolarni qoʻllasin. 7. Oʻzbekiston Respublikasi Yoshlar siyosati va sport vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi yoshlar siyosati va sport vaziri A.I. Ikramov zimmasiga yuklansin. 1. Mazkur Reglament jismoniy shaxslarga (keyingi oʻrinlarda — ariza beruvchi) davlat xizmatlari markazlari va Yagona interaktiv davlat xizmatlari portali orqali (keyingi oʻrinlarda — YIDXP) sport unvonlari va sport razryadlarini berish boʻyicha davlat xizmatlarini (keyingi oʻrinlarda — davlat xizmati) koʻrsatish tartibini belgilaydi. 2. Ushbu Reglamentda quyidagi asosiy tushunchalardan foydalaniladi: ariza beruvchi — sport unvonlari va sport razryadlari berishni soʻrab belgilangan tartibda murojaat qilgan Oʻzbekiston Respublikasi fuqarosi, Oʻzbekiston Respublikasi hududida yashash guvohnomasiga ega boʻlgan chet el fuqarosi yoki fuqaroligi boʻlmagan shaxs (oʻn olti yoshga toʻlmagan shaxs nomidan murojaat qilganda, uning qonuniy vakili); Yagona sport tasnifi (keyingi oʻrinlarda — YAST) — sport turlari reyestriga kiritilgan sport turlari boʻyicha tegishli sport unvonlari va sport razryadlarini berish uchun bajarilishi zarur boʻlgan normalar hamda talablar, shuningdek, ularni bajarish shartlari; sportchi — tanlagan sport turi yoki turlari bilan muntazam shugʻullanadigan, oʻzining sport mahoratini doimiy oshirib boradigan va sport tadbirlarida qatnashadigan jismoniy shaxs; sport musobaqasi — sportchilar oʻrtasida yoki sportchilar jamoalari oʻrtasida sport turlari boʻyicha musobaqaning eng yaxshi ishtirokchisini aniqlash maqsadida jismoniy tarbiya yoki sport tadbirining tashkilotchisi tomonidan oʻtkaziladigan bellashuv; sport turi — jismoniy tarbiya va sport sohasidagi faoliyat turi; sport tadbirlari — sport musobaqalarini, oʻquv-mashq jarayonini va sportchilar ishtirokida sport musobaqalariga tayyorgarlik koʻrish boʻyicha boshqa tadbirlarni oʻz ichiga oladigan jarayonlar; sport unvonini berish toʻgʻrisida taqdimnoma — respublika sport federatsiyalari (uyushmalari) yoki ularning hududiy boʻlinmalari, sport klublari, Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi va Oʻzbekiston Respublikasi Mudofaa vazirligining Markaziy harbiy sport klubi rahbari (yoki uning vazifasini bajaruvchi shaxs) tomonidan ushbu Reglamentga 1-ilovaga muvofiq imzolangan va tashkilot muhri bilan (muhr mavjud boʻlganda) tasdiqlangan holda, ariza beruvchining 2 yil ichidagi YAST normalari va talablari, shuningdek, ularni bajarish shartlari bajarilganligi hamda rasmiy sport musobaqalari yutuqlari toʻgʻrisidagi maʼlumotlarni oʻzida aks ettiruvchi hujjat; sport razryadlarini berish toʻgʻrisidagi taqdimnoma — sport-taʼlim tashkilotlari, respublika sport federatsiyalari (uyushmalari) yoki ularning hududiy boʻlinmalari, sport klublari, Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi yoki uning mintaqaviy kengashlari, Oʻzbekiston Respublikasi Mudofaa vazirligining Markaziy harbiy sport klubi, Oʻzbekiston talabalar sporti assotsiatsiyasi yoki uning mintaqaviy boʻlimlari rahbari (yoki uning vazifasini bajaruvchi shaxs) tomonidan ushbu Reglamentga 1-ilovaga muvofiq imzolangan va tashkilot muhri bilan (muhr mavjud boʻlganda) tasdiqlangan holda, ariza beruvchining 6 oy ichidagi YAST normalari va talablari, shuningdek, ularni bajarish shartlari bajarilganligi toʻgʻrisidagi maʼlumotlarni oʻzida aks ettiruvchi hujjat; sportning texnik va amaliy turlari — sport natijalariga erishish uchun sportchi tomonidan umumiy jismoniy mashqlar majmuasidan tashqari sport texnikasidan, moslamalaridan yoki texnika vositalaridan foydalana bilish va ularni boshqarish sohasidagi koʻnikmalar va mahorat qoʻllaniladigan, shuningdek, sport turlaridan olingan, amaliy ahamiyatga ega boʻlgan mashqlar birikmasidan foydalaniladigan sport turlari. 3. Ushbu Reglamentga muvofiq ariza beruvchiga: a) sport unvonlari: Xalqaro toifadagi Oʻzbekiston sport ustasi; Oʻzbekiston sport ustasi yoki Oʻzbekiston grossmeysteri; b) sport razryadlari: Oʻzbekiston sport ustaligiga yoki Oʻzbekiston grossmeysterligiga nomzod; birinchi sport razryadi; ikkinchi sport razryadi; uchinchi sport razryadi; oʻsmirlar uchun birinchi sport razryadi; oʻsmirlar uchun ikkinchi sport razryadi; oʻsmirlar uchun uchinchi sport razryadi beriladi. 4. Xalqaro grossmeyster sport unvoni tegishli xalqaro sport tashkiloti tomonidan beriladi. Xalqaro grossmeyster sport unvonini olgan sportchilar Xalqaro toifadagi Oʻzbekiston sport ustasi sport unvonini olgan sportchilarga tenglashtiriladi. 5. Sport unvonlari respublika sport federatsiyalari (uyushmalari) yoki ularning hududiy boʻlinmalari, sport klublari, Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi va Oʻzbekiston Respublikasi Mudofaa vazirligining Markaziy harbiy sport klubining taqdimnomalariga asosan Oʻzbekiston Respublikasi Sport vazirligi tomonidan beriladi. 6. Sport razryadlari: sport turlarini rivojlantirish respublika markazlari, ixtisoslashtirilgan sport maktablari, sport maktablari, Oʻzbekiston Mudofaasiga koʻmaklashuvchi “Vatanparvar” tashkilotining mintaqaviy kengashlari, Oʻzbekiston Respublikasi Mudofaa vazirligining Markaziy harbiy sport klubi sportchilariga Oʻzbekiston sport ustaligiga nomzod, Oʻzbekiston grossmeysterligiga nomzod va birinchi sport razryadlari — mazkur tashkilotlarning taqdimnomasiga asosan qatʼiy ravishda Qoraqalpogʻiston Respublikasi Sport vazirligi, viloyatlar va Toshkent shahar sport boshqarmalari tomonidan; ixtisoslashtirilgan sport maktablari, sport maktablari, Oʻzbekiston Mudofaasiga koʻmaklashuvchi “Vatanparvar” tashkilotining mintaqaviy kengashlari, Oʻzbekiston Respublikasi Mudofaa vazirligining Markaziy harbiy sport klubi sportchilariga ikkinchi va uchinchi sport razryadlari, oʻsmirlar uchun birinchi, ikkinchi va uchinchi sport razryadlari — qatʼiy ravishda ushbu tashkilotlar tomonidan sportchilar trenerlarining taqdimnomalariga asosan; oʻrta maxsus, professional taʼlim hamda oliy taʼlim muassasalarining sportchilariga birinchi sport razryadi — qatʼiy ravishda Oʻzbekiston talabalar sporti assotsiatsiyasi, ikkinchi va uchinchi sport razryadlari — qatʼiy ravishda Oʻzbekiston talabalar sporti assotsiatsiyasining mintaqaviy boʻlimlari tomonidan sportchilar trenerlarining taqdimnomalariga asosan; boshqa jismoniy tarbiya-sport tashkilotlari sportchilariga — Oʻzbekiston sport ustaligiga nomzod, Oʻzbekiston grossmeysteriga nomzod, birinchi, ikkinchi va uchinchi sport razryadlari, oʻsmirlar uchun birinchi, ikkinchi va uchinchi sport razryadlari ushbu tashkilotlarning yoxud tegishli sport turi boʻyicha sport federatsiyalarining (uyushmalarining) yoki ularning hududiy boʻlinmalarining taqdimnomalariga asosan — tegishlicha Qoraqalpogʻiston Respublikasi Sport vazirligi, viloyatlar va Toshkent shahar sport boshqarmalari tomonidan, bunda sportning texnik va amaliy turlari boʻyicha ikkinchi va uchinchi sport razryadlari, oʻsmirlar uchun birinchi, ikkinchi va uchinchi sport razryadlari — tegishlicha Oʻzbekiston Mudofaasiga koʻmaklashuvchi “Vatanparvar” tashkilotining mintaqaviy kengashlari tomonidan beriladi. 7. Sport unvonlari va sport razryadlari sportchilarga umrbod beriladi. 8. Sport turi boʻyicha YAST mavjud boʻlmasa, ushbu sport turi boʻyicha sport unvonlari va sport razryadlari berilmaydi. YAST Olimpiya va Paralimpiya oʻyinlari oʻtkazilishining davriyligini inobatga olib, har 4 yilda bir marta kelgusi 4 yil muddatga sport federatsiyalarining (uyushmalarining), sportning texnik va amaliy turlari boʻyicha esa — Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashining taqdimnomalariga asosan Olimpiya oʻyinlari oʻtkazilgan yil yakuniga qadar Oʻzbekiston Respublikasi sport vazirining buyrugʻi bilan tasdiqlanadi. 9. Ariza beruvchilarga davlat xizmati davlat xizmatlari markazlari va YIDXP orqali: sport unvonlari olish uchun — Oʻzbekiston Respublikasi Sport vazirligi tomonidan; sport razryadlari olish uchun — doimiy yashash hududidagi Qoraqalpogʻiston Respublikasi Sport vazirligi, viloyatlar va Toshkent shahar sport boshqarmalari (keyingi oʻrinlarda — hududiy boshqarmalar) tomonidan koʻrsatiladi. 10. Sport unvonlari va sport razryadlarini berish boʻyicha davlat xizmati mazkur Reglamentga 2-ilovaga muvofiq sxema asosida koʻrsatiladi. 11. Ariza beruvchi sport unvonlari va sport razryadlarini olish uchun istalgan Davlat xizmatlari markaziga murojaat qiladi yoki YIDXPda davlat xizmatidan elektron shaklda foydalanish uchun roʻyxatdan oʻtadi. 12. Ariza beruvchining murojaatiga asosan Davlat xizmatlari markazi xodimi ariza beruvchining nomidan, YIDXP orqali murojaat qilinganda esa — ariza beruvchi mustaqil ravishda ushbu Reglamentga 3-ilovaga muvofiq soʻrovnomani elektron shaklda toʻldiradi va quyidagi hujjatlarni ilova qiladi: a) sport unvonlarini olishda: agar ariza oʻn olti yoshga toʻlmagan shaxsning qonuniy vakili tomonidan berilsa, uning shaxsiy identifikatsiya raqami (JSHSHIR) va bolaning qonuniy vakili ekanligini tasdiqlovchi hujjat; rasmiy sport musobaqalaridagi yutuqlari aks ettirilgan diplomlari (sertifikatlari), ushbu musobaqa bayoni (protokol) nusxasi; sport unvonini berish toʻgʻrisidagi taqdimnoma; sport pasportining nusxasi (agar mavjud boʻlsa); b) sport razryadlarini olishda: agar ariza oʻn olti yoshga toʻlmagan shaxsning qonuniy vakili tomonidan berilsa, uning shaxsiy identifikatsiya raqami (JSHSHIR) va bolaning qonuniy vakili ekanligini tasdiqlovchi hujjat; sport razryadlarini berish toʻgʻrisidagi taqdimnoma; rasmiy sport musobaqalaridagi yutuqlari aks ettirilgan diplomlari (sertifikatlari) nusxasi (agar mavjud boʻlsa); sport pasportining nusxasi (agar mavjud boʻlsa). Ariza beruvchidan ushbu bandda koʻrsatilmagan maʼlumotlar va hujjatlarni taqdim qilishni talab qilish qatʼiyan taqiqlanadi. Taqdim etilgan hujjatlardagi maʼlumotlarning toʻgʻriligi va haqqoniyligi uchun ariza beruvchi shaxsan javobgar hisoblanadi. 13. Zarur maʼlumotlar soʻrovnomaga kiritilgandan soʻng ariza beruvchi maʼlumotlarning toʻgʻriligini tekshiradi va imzolarni identifikatsiya qilishning zamonaviy vositalari (elektron imzo, daktiloskopiya, yagona identifikatsiya tizimidagi login va parol, Mobil-ID va boshqalar) bilan tasdiqlaydi. Ariza beruvchi YIDXP orqali murojaat etgan taqdirda, soʻrovnomani ERI bilan tasdiqlash talab etilmaydi. Soʻrovnoma tasdiqlangandan soʻng avtomatik ravishda tegishliligi boʻyicha Oʻzbekiston Respublikasi Sport vazirligi yoki uning hududiy boshqarmasiga yuboriladi. 14. Soʻrovnomaga ilova qilingan hujjatlar va ulardagi maʼlumotlarning toʻgʻri rasmiylashtirilganligi Davlat xizmatlari markazi xodimi tomonidan tekshirib olinadi. 15. Davlat xizmati bepul koʻrsatiladi. 16. Ariza beruvchi davlat xizmatlaridan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatlaridan foydalanishdan bosh tortganda, uning soʻrovnomasi koʻrilmasdan qoldiriladi. 17. Ariza beruvchi Davlat xizmatlari markaziga kelib murojaat etgan taqdirda, uning soʻrovnomasi Davlat xizmatlari markazi xodimi tomonidan toʻldirilib, ariza beruvchi tasdiqlagandan soʻng 10 daqiqa ichida, YIDXP orqali murojaat etganda, avtomatik tarzda sport unvonlarini olish boʻyicha Oʻzbekiston Respublikasi Sport vazirligiga yoki sport razryadlarini olish boʻyicha vazirlikning hududiy boshqarmasiga elektron shaklda yuboriladi. 18. Ariza tegishliligi boʻyicha Oʻzbekiston Respublikasi Sport vazirligi yoki uning hududiy boshqarmasiga kelib tushgan kundan boshlab 5 ish kuni ichida vazirlik yoki boshqarma tomonidan: sportchining soʻrovnomasida koʻrsatilgan maʼlumotlar tekshiriladi; sportchining sport unvoni yoki sport razryadi rasmiylashtiriladi; rasmiylashtirilgan sport unvoni yoki sport razryadi yagona elektron boshqaruv tizimida qayd etiladi. Agar soʻrovnomaga ilova qilingan hujjatlarning haqiqiyligini “ERP sport” yagona elektron boshqaruv tizimi orqali aniqlashning imkoni boʻlmasa, tegishliligi boʻyicha Oʻzbekiston Respublikasi Sport vazirligi yoki uning hududiy boshqarmasi sport unvonini yoki sport razryadini berish toʻgʻrisidagi taqdimnomani rasmiylashtirgan tashkilotga ilova qilingan hujjatlarning haqiqiyligini tasdiqlash boʻyicha murojaat yuboradi. Bunda Oʻzbekiston Respublikasi Sport vazirligi yoki uning hududiy boshqarmasi tomonidan yuborilgan soʻrovning elektron shakli (pdf formatda) idoralararo elektron tizimga joylashtirilganda, arizani koʻrib chiqish muddati 15 ish kuniga uzaytiriladi hamda ariza beruvchiga YIDXP orqali elektron shaklda xabarnoma yuboriladi. 19. Oʻzbekiston Respublikasi Sport vazirligi yoki uning hududiy boshqarmasi mazkur Reglamentga 4 va 4a-ilovalarga muvofiq sport unvoni yoki sport razryadi toʻgʻrisidagi guvohnoma yoki asoslangan rad javobini berish haqidagi maʼlumotni QR-kod (matrik shtrixli kod) qoʻyilgan holda rasmiylashtiradi hamda uni oʻz ERIsi bilan tasdiqlagan holda, bir ish kuni ichida Davlat xizmatlari markaziga (oʻzi kelgan holda murojaat qilinganda) yoki ariza beruvchiga (elektron shaklda murojaat qilinganda) YIDXP orqali elektron shaklda yuboradi. Ariza beruvchi sport unvoni yoki sport razryadi rasmiylashtirilganligi toʻgʻrisidagi xabarnomani olgandan soʻng Davlat xizmatlari markaziga kelib, elektron shakldagi sport unvoni yoki sport razryadini tasdiqlovchi guvohnomani olish huquqiga ega boʻladi. Soʻrovnomada ariza beruvchi tomonidan davlat xizmatlarini koʻrsatishning natijasini olib ketishga masʼul shaxs koʻrsatilgan holatlarda davlat xizmatlarini koʻrsatishning natijasini ushbu shaxsga taqdim etishda tegishli ishonchnoma talab etilmaydi. 20. Quyidagilar davlat xizmatini koʻrsatishni rad etish uchun asos hisoblanadi: ariza beruvchi tomonidan soʻrovnomada notoʻgʻri maʼlumotlarning koʻrsatilishi; mazkur Reglamentning 12-bandida koʻrsatilgan hujjatlar toʻliq ilova qilinmaganda; taqdimnomani rasmiylashtirgan tashkilotga yuborilgan soʻrov natijasiga koʻra soʻrovnomaga ilova qilingan hujjatlarning haqiqiy emasligi aniqlanganda. Davlat xizmatini koʻrsatishni boshqa asoslar boʻyicha rad etish taqiqlanadi. Ushbu bandning ikkinchi va uchinchi xatboshilarida koʻrsatilgan kamchiliklar aniqlanganda, Oʻzbekiston Respublikasi Sport vazirligi yoki uning hududiy boshqarmasi ularni bartaraf etish uchun ariza beruvchiga bir ish kuni ichida kamchiliklarni bartaraf etish zarurligi toʻgʻrisida xabarnoma yuboradi. Xabarnoma taqdim etilgan hujjatlarda aniqlangan kamchiliklar hamda ularni bartaraf etish usullari, shuningdek, ariza beruvchi koʻrsatilgan sabablarni bartaraf qilib, tegishli hujjatlarni koʻrib chiqish uchun takroran taqdim etishi mumkin boʻlgan muddat koʻrsatilgan holda yuboriladi. Xabarnomada koʻrsatilgan muddat kamchiliklarni bartaraf etish uchun zarur boʻladigan vaqtga mutanosib boʻlishi, lekin besh ish kunidan kam boʻlmasligi lozim. Kamchiliklarni bartaraf etish boʻyicha xabarnoma yuborilgan taqdirda, arizani koʻrib chiqish muddati xabarnomada koʻrsatilgan muddatga toʻxtatib turiladi. Hujjatlar xabarnomada koʻrsatilgan kamchiliklarni bartaraf etmasdan yoki xabarnomada koʻrsatilgan muddat oʻtgandan keyin taqdim etilgan taqdirda, Oʻzbekiston Respublikasi Sport vazirligi yoki uning hududiy boshqarmasi sport unvoni yoki sport razryadini berishni rad etish haqida qaror qabul qilishga haqli. Bunda sport unvoni yoki sport razryadini berishni kamchiliklarni bartaraf etish toʻgʻrisidagi xabarnomada koʻrsatilmagan yangi asoslar boʻyicha rad etishga yoʻl qoʻyilmaydi. 21. Arizaning tegishliligi boʻyicha Oʻzbekiston Respublikasi Sport vazirligi yoki uning hududiy boshqarmasi tomonidan taqdimnomani rasmiylashtirgan tashkilotga yuborilgan soʻrovga 15 ish kunida javob olinmaganda, shuningdek, murojaatga ilova qilingan hujjatlarning haqiqiy yoki haqiqiy emasligi haqida kechikib javob olinganda, Oʻzbekiston Respublikasi Sport vazirligi yoki uning hududiy boshqarmasi bu haqda YIDXP orqali ariza beruvchini xabardor qiladi. Bunda murojaatga ilova qilingan hujjatlarning haqiqiyligi taqdimnomani rasmiylashtirgan tashkilot tomonidan 15 ish kuni oʻtib tasdiqlanganda, ariza beruvchi mazkur Reglament talablariga muvofiq takroran murojaat etmasdan, unga sport unvoni yoki sport razryadini tasdiqlovchi guvohnoma beriladi. 22. Sport unvoni yoki sport razryadi guvohnomasi sportchining familiyasi, ismi va (yoki) otasining ismi oʻzgarganda almashtiriladi. Sport unvoni yoki sport razryadi guvohnomasini qayta rasmiylashtirish uchun hujjatlar Oʻzbekiston Respublikasi Sport vazirligi yoki uning hududiy boshqarmasiga Davlat xizmatlari markazi yoki YIDXP orqali taqdim etiladi. Sport unvoni yoki sport razryadi guvohnomasini qayta rasmiylashtirish toʻgʻrisidagi ariza oldin berilgan sport unvoni yoki sport razryadi guvohnomasi ilova qilingan holda, Oʻzbekiston Respublikasi Sport vazirligi yoki uning hududiy boshqarmasiga kelib tushgan kundan boshlab besh ish kuni ichida sport unvoni yoki sport razryadi guvohnomasi qayta rasmiylashtirib beriladi. Sport unvoni yoki sport razryadi guvohnomasini qayta rasmiylashtirishda reyestrga tegishli oʻzgartirishlar kiritiladi. Sport unvoni yoki sport razryadi guvohnomasini qayta rasmiylashtirishda, sport unvoni yoki sport razryadi guvohnomasini berganlik uchun yigʻim undirilmaydi. 23. Davlat xizmatlari markazlari hamda Oʻzbekiston Respublikasi Sport vazirligi yoki uning hududiy boshqarmasi oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 24. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari va davlat xizmatlari markazlari ushbu Reglament talablari bajarilishi boʻyicha davlat organlari va boshqa tashkilotlarning faoliyatini doimiy nazorat qiladilar va monitoring olib boradilar. 25. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishlari mumkin. 26. Sport unvonini va sport razryadini berish toʻgʻrisidagi taqdimnomada koʻrsatilgan maʼlumotlarning haqiqiyligi boʻyicha taqdimnomani rasmiylashtirgan tashkilotlar javobgar hisoblanadi. 27. Ushbu Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Taqdimnoma Unvon/Razryad Sportchining 3x4 oʻlchamli rangli fotosurati Sport turi - F.I.O. - Millati - Tugʻilgan sanasi: (kuni, oy, yil) - Sport bilan shugʻullanish staji - Sportchini tayyorlagan murabbiylarning F.I.O - Asosiy koʻrsatkichlari (normativlari) Bajarilish sanasi (kun, oy, yil) Musobaqa nomi (soha kodi) Musobaqa darajasi, toifasi Koʻrsatilgan natija - - - - Rasmiy sport musobaqalaridagi yutuqlari (agar mavjud boʻlsa) Musobaqa nomi Musobaqa sanasi (kun, oy, yil) Musobaqa oʻtkazilgan joy Koʻrsatgan natijasi - - - - Vakolatli tashkilotning nomi - Taʼlim muassasasi (ish joyi), lavozimi - Joylashgan manzili. - Boshlangʻich jismoniy tarbiya tashkiloti - Rahbar __________________________________________________________ F.I.O. (imzo, muhr) Sana: _____ yil “___”__________ Bosqich Masʼullar Chora-tadbirlar Bajarish muddati 1-bosqich Ariza beruvchi Davlat xizmatidan foydalanish uchun Davlat xizmatlari markaziga oʻzi kelgan holda yoki YIDXP orqali murojaat qiladi. YAST normalari va talablari, shuningdek, ularni bajarish shartlari bajarilgan kundan boshlab ikki yil ichida 2-bosqich 1. Davlat xizmatlari markazi 1. Davlat xizmatlari markazi xodimi ariza beruvchi nomidan tegishli soʻrovnomani toʻldiradi va elektron shaklda sport unvonlarini olish boʻyicha Sport vazirligiga, sport razryadlarini olish boʻyicha Sport vazirligining hududiy boshqarmasiga yuboradi. 1. Oʻn daqiqa ichida 2. YIDXP 2. Toʻldirilgan soʻrovnomani YIDXP orqali sport unvonlarini olish boʻyicha — Sport vazirligiga, sport razryadlarini olish boʻyicha — Sport vazirligining hududiy boshqarmasiga yuboradi. 2. Avtomatik tarzda. 3-bosqich Sport vazirligi va uning hududiy boshqarmasi 1. Soʻrovnoma va unga ilova qilingan hujjatlarni oʻrganib chiqadi. 2. Sport unvoni yoki sport razryadini berish yoxud berishni rad etish toʻgʻrisida qaror qabul qiladi. 3. Sport unvoni yoki sport razryadini berish toʻgʻrisida qaror qabul qilinganda, shu kunning oʻzida QR-kod qoʻyilgan guvohnomani rasmiylashtiradi va ERIsi bilan tasdiqlab, tegishli Davlat xizmatlari markaziga (oʻzi murojaat etganda) yoki ariza beruvchiga YIDXP orqali (elektron shaklda murojaat etganda) elektron shaklda yuboradi. 4. Sport unvoni yoki sport razryadini berish rad etilganda, bu haqda ariza beruvchiga YIDXP orqali elektron shaklda xabarnoma yuboradi. Murojaat kelib tushgandan soʻng besh ish kunida (arizani koʻrib chiqish muddati uzaytirilgan holatlar bundan mustasno) 4-bosqich Davlat xizmatlari markazi yoki YIDXP 1. Sport unvoni yoki sport razryadi guvohnomasini elektron shaklda talabgorning elektron manziliga yuboradi va uni bu haqda axborot-kommunikatsiya tizimi orqali xabardor qiladi. Sport unvoni yoki sport razryadi guvohnomasi elektron shaklda kelib tushgandan soʻng oʻn daqiqa mobaynida 2. Ariza beruvchi Davlat xizmatlari markaziga oʻzi kelib murojaat qilgan taqdirda, uning soʻroviga koʻra unga sport unvoni yoki sport razryadi guvohnomasini elektron yoki qogʻoz shaklda beradi. Ariza beruvchining soʻroviga koʻra Ariza t/rQabul qilish sanasiQabul qilgan shaxs---Xizmat turiSport unvoni yoki sport razryadini olishI. Ariza beruvchi haqida maʼlumot:1.1. F.I.O.:-1.2. Tugʻilgan sanasi:kun/oy/yil1.3. Jismoniy shaxsning shaxsiy identifikatsiya raqami (JSHSHIR) (mavjud boʻlsa):-1.4. Telefon raqami:-1.5. Elektron pochta manzili:-1.6. Yashash joyi:tuman (shahar), viloyat, respublikaII. Oʻn olti yoshga toʻlmagan shaxs va uning qonuniy vakili haqidagi maʼlumotlar:2.1.1. Oʻn olti yoshga toʻlmagan shaxsning F.I.O.:-2.1.2. Tugʻilgan sanasi:yil/kun/oy2.1.3. Tugʻilganlik haqidagi guvohnoma raqami:2.2.1. Bolaning qonuniy vakili F.I.O. Bunda bolaning qonuniy vakili ekanligini tasdiqlovchi hujjat ilova qilinadi (ota-onasi tomonidan topshirilgan arizalar bundan mustasno):ilova qilinadi(pdf, png, jpg, jpeg formatda)2.2.2. Qonuniy vakilining shaxsiy identifikatsiya raqami (JSHSHIR):-2.2.3. Telefon raqami:-2.2.4. Elektron pochta manzili:-2.2.5. Doimiy yashash joyi:tuman (shahar), viloyat, respublikaIII. Sport unvonlari va sport razryadlarini olish haqidagi maʼlumotlar:Sport unvonlarini olish boʻyicha3.1. Sport unvonlari turi(tanlanadi)3.2. Rasmiy sport musobaqalaridagi yutuqlari aks ettirilgan diplomlar (sertifikatlari) nusxasi(ilova qilinadi)3.3. Sport unvonini berish toʻgʻrisidagi taqdimnoma(ilova qilinadi)3.4. Sport pasportining nusxasi (agar mavjud boʻlsa)Sport razryadlarini olish boʻyicha3.5. Sport razryadlari turi(tanlanadi)3.6. Sport razryadlarini berish toʻgʻrisidagi taqdimnoma(ilova qilinadi)3.7. Rasmiy sport musobaqalaridagi yutuqlari aks ettirilgan diplomlar (sertifikatlar) nusxasi (agar mavjud boʻlsa)(ilova qilinadi)3.8. Sport pasportining nusxasi (agar mavjud boʻlsa)(ilova qilinadi)IV. Davlat xizmatini koʻrsatish natijasini olib ketuvchi shaxs (agar mavjud boʻlsa) toʻgʻrisidagi maʼlumotlar:JSHSHIR Sport unvonlari haqidagi guvohnoma A5 formatdagi oq qogʻozda, sakkiz xil rangdan: matn uchun — qora rang, rasmlar tasviri uchun — yashil, koʻk, sariq, havo rang, jigar rang, kul rang va qizil ranglardan, fon uchun — oq rangdan foydalangan holda bosib chiqariladi. Varaqning chap yuqori qismida Yagona interaktiv davlat xizmatlari portali tasviri, oʻrtasida Oʻzbekiston Respublikasi Davlat gerbi tasviri, oʻng yuqori qismida vakolatli organning nomi hamda davlat tilida lotin yozuvi bilan quyidagilar joylashtiriladi: Sport unvonlari: a) quyidagi tartibda: Xalqaro toifadagi Oʻzbekiston sport ustasi toʻgʻrisida; Xalqaro toifadagi Oʻzbekiston sport grossmeysteri toʻgʻrisida; Oʻzbekiston sport ustasi toʻgʻrisida; Oʻzbekiston sport grossmeysteri toʻgʻrisida; GUVOHNOMA XTSU № 000000; QR-kod joyi; b) Guvohnomaning chap qismida davlat tilida lotin yozuvida quyidagilar joylashtiriladi: sportchining familiyasi, ismi, otasining ismi; sport turining nomi; sport unvoni nomi; vakolatli shaxsning nomi; v) Guvohnoma: tartib raqami toʻrt lotin harfidan “XTSU” va oltita raqamli sondan iborat boʻlishi; barcha matn va tasvirlar oq rangli fonda joylashtirilishi; takrorlanmaydigan raqamlardan, oltita himoyaga ega va ketma-ket oʻzgaruvchi raqamlardan iborat boʻlishi; yorugʻlik vositasida nusxa koʻchirilishini murakkablashtirish uchun boʻyoqning ochiq ranglaridan iborat boʻlishi lozim; g) Guvohnomaning elektron shakli hisobga olish seriyasi, QR-kod va tartib raqamiga ega boʻladi. QR-kod guvohnoma pastki qismining oʻng tomoniga joylashtiriladi. Mazkur guvohnoma qogʻoz yoki elektron shaklda berilishi mumkin. Sport razryadi haqidagi guvohnoma A5 formatdagi oq qogʻozda, sakkiz xil rangdan: matn uchun — qora rang, rasmlar tasviri uchun — yashil, koʻk, sariq, havo rang, jigar rang, kul rang va qizil ranglardan, fon uchun — oq rangdan foydalangan holda bosib chiqariladi. Varaqning chap yuqori qismida Yagona interaktiv davlat xizmatlari portali tasviri, oʻrtasida Oʻzbekiston Respublikasi Davlat gerbi tasviri, oʻng yuqori qismida vakolatli organning nomi hamda davlat tilida lotin yozuvi bilan quyidagilar joylashtiriladi: Sport razryadlari: a) quyidagi tartibda: Oʻzbekiston sport ustaligiga nomzod toʻgʻrisida; Oʻzbekiston grossmeysterligiga nomzod toʻgʻrisida; birinchi sport razryadi toʻgʻrisida; ikkinchi sport razryadi toʻgʻrisida; uchinchi sport razryadi toʻgʻrisida; oʻsmirlar uchun birinchi sport razryadi toʻgʻrisida; oʻsmirlar uchun ikkinchi sport razryadi toʻgʻrisida; oʻsmirlar uchun uchinchi sport razryadi toʻgʻrisida; GUVOHNOMA SR № 000000; QR-kod joyi; b) Guvohnomaning chap qismida davlat tilida lotin yozuvida quyidagilar joylashtiriladi: sportchining familiyasi, ismi, otasining ismi; sport turining nomi; sport razryadi nomi; vakolatli shaxsning nomi; v) Guvohnoma: tartib raqami ikkita lotin harfidan “SR” va oltita raqamli sondan iborat boʻlishi; barcha matn va tasvirlar oq rangli fonda joylashtirilishi; takrorlanmaydigan raqamlardan, oltita himoyaga ega va ketma-ket oʻzgaruvchi raqamlardan iborat boʻlishi; yorugʻlik vositasida nusxa koʻchirilishini murakkablashtirish uchun boʻyoqning ochiq ranglaridan iborat boʻlishi lozim; g) Guvohnomaning elektron shakli hisobga olish seriyasi, QR-kod va tartib raqamiga ega boʻladi. QR-kod guvohnoma pastki qismining oʻng tomoniga joylashtiriladi. Mazkur guvohnoma qogʻoz yoki elektron shaklda berilishi mumkin.